text: Mere ballade om grænsekontrol
  10 juni 2011 kl. 07.46
  Jurist: Grænseaftale strider mod Schengen
  Aftalen mellem regeringen og Dansk Folkeparti, der skærper kontrollen ved Danmarks grænser, strider klart mod Schengen-reglerne, skriver Information. 
  Det fastslår jurist Gerd Battrup fra Institut for Grænseregionsforskning ved Syddansk Universitet, som har nærlæst aftaleteksten. 
  Det øgede toldarbejde ved grænsen bliver egentlige politimæssige opgaver, og det ligger langt ud over, hvad EU-Kommissionen vil godkende som toldarbejde, vurderer hun. 
  Gerd Battrup hæfter sig særligt ved, at regeringen og DF planlægger at indføre videoovervågning af de rejsende.
  